pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ห่วงกระทบค่าครองชีพของประชาชน เร่งสั่งการ กษ.-พณ. จับมือ แก้ปัญหาราคาเนื้อหมูแพง พร้อมนำเข้าหารือใน ครม. บูรณาการแก้ปัญหาเร่งด่วน
วันพุธที่ 5 มกราคม 2565
โฆษกรัฐบาลเผย นายกฯ ห่วงกระทบค่าครองชีพของประชาชน เร่งสั่งการ กษ.-พณ. จับมือ แก้ปัญหาราคาเนื้อหมูแพง พร้อมนําเข้าหารือใน ครม. บูรณาการแก้ปัญหาเร่งด่วน
โฆษกรัฐบาลเผย นายกฯ ห่วงกระทบค่าครองชีพของประชาชน เร่งสั่งการ กษ.-พณ. จับมือ แก้ปัญหาราคาเนื้อหมูแพง พร้อมนําเข้าหารือใน ครม. บูรณาการแก้ปัญหาเร่งด่วน
วันที่ 5 ม.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้เร่งให้มีการติดตามกรณีปัญหาราคาเนื้อหมูที่มีการปรับตัวสูงขึ้นในขณะนี้ ซึ่งที่ผ่านมาได้มีการสั่งการให้กระทรวงพาณิชย์และกระทรวงเกษตรและสหกรณ์ เร่งหารือเพื่อดูแลแก้ปัญหาราคาเนื้อสุกรแพงทั้งในระยะสั้น และระยะยาว ซึ่งล่าสุด ภายใต้การสั่งการของนายกรัฐมนตรี เพื่อแก้ปัญหาในระยะอันใกล้นี้ กระทรวงเกษตรและสหกรณ์ได้เร่งหารือร่วมกับกระทรวงพาณิชย์ โดยแนวทางหนึ่งที่มีการพูดถึง คือ การชะลอการส่งออกสุกร เพื่อให้มีปริมาณสุกรอยู่ในประเทศเพียงพอต่อความต้องการ เพื่อทําให้ราคาของเนื้อสุกรในตลาดลดต่ํา รวมทั้งขอความร่วมมือห้างค้าปลีก-ค้าส่ง ตรึงราคาจําหน่ายหมูเนื้อแดง ขอความร่วมมือผู้ค้า อย่าเพิ่งฉวยโอกาสจําหน่ายราคาเนื้อสุกรที่แพงเกินสมควร ทั้งนี้ กระทรวงพาณิชย์และกระทรวงเกษตรและสหกรณ์ คาดว่าภายใน 4 เดือน จํานวนสุกรขุนจะเพิ่มขึ้น และราคาจะปรับเข้าสู่ภาวะปกติ
สําหรับระยะกลาง-ยาวนั้น รัฐบาลจะมุ่งเน้น ให้กรมปศุสัตว์ส่งเสริมเกษตรกรรายเล็กและรายย่อยเดิม ในพื้นที่ที่มีความเหมาะสม มีการขึ้นทะเบียนฟาร์มสุกรกับผู้เลี้ยงรายเล็ก-ย่อยมากขึ้น เพื่อเฝ้าติดตาม ควบคุม ป้องกัน และบําบัดโรคในสุกร นอกจากนี้ยังจะมีการขอความร่วมมือจากผู้ประกอบการขนาดใหญ่ให้ผลิตลูกหมูเพิ่ม เพื่อส่งให้เกษตรกรรายเล็กและรายย่อยเลี้ยง โดยจะใช้เงินทุนจากธนาคาร ธ.ก.ส. ภายใต้ “โครงการสานฝันสร้างอาชีพ ยกระดับรายได้เกษตรกร” เข้ามาสนับสนุน เพื่อใช้เป็นต้นทุนในการดําเนินการ ทั้งนี้ ได้มีการเร่งหารือกับภาคการเกษตรและการส่งออก-นําเข้า เพื่อหามาตรการลดต้นทุนการนําเข้าวัตถุดิบอาหารสัตว์จากต่างประเทศ เพื่อช่วยเหลือเกษตรกร และจะส่งเสริมการปลูกข้าวโพดมาเป็นพืชอาหารสัตว์ให้มีปริมาณเพิ่มขึ้น เนื่องจากในอุตสาหกรรมการเลี้ยงสัตว์ประเทศไทยมีความต้องการใช้ถึงปีละ 8 ล้านตัน แต่มีกําลังการผลิตเพียง 4 ล้านตัน/ต่อปี
“ท่านนายกฯ เป็นห่วงเรื่องราคาเนื้อสุกรที่ปรับตัวสูงขึ้น โดยได้เร่งให้มีการติดตามและออกมาตรการเพื่อช่วยเหลือประชาชนซึ่งได้รับผลกระทบจากปัญหาราคาเนื้อสุกรที่ปรับตัวสูงขึ้น ซึ่งบ่ายนี้ กระทรวงพาณิชย์ได้เร่งจัดการประชุมเร่งด่วนหารือภาพรวมทั้งหมดเกี่ยวกับสินค้าแพง ตามข้อสั่งการนายกรัฐมนตรี โดยนายกรัฐมนตรีพร้อมนําเข้าหารือในที่ประชุมคณะรัฐมนตรี เพื่อให้เกิดการบูรณาการในแก้ปัญหาหมูแพง รวมทั้งราคาสินค้าแพงอื่น ๆ ด้วย” นายธนกร กล่าว
รัฐบาลไทย-ข่าวทำเนียบรัฐบาล-รวมพลังส่งต่อความช่วยเหลือ สำนักงานปลัดกระทรวงกลาโหม รับมอบสิ่งของอุปโภคสู้ภัย โควิด-19
วันพุธที่ 7 กรกฎาคม 2564
รวมพลังส่งต่อความช่วยเหลือ สํานักงานปลัดกระทรวงกลาโหม รับมอบสิ่งของอุปโภคสู้ภัย โควิด-19
พลเอก ชูชาติ บัวขาว รองปลัดกระทรวงกลาโหม ในฐานะ ผู้อํานวยการศูนย์อํานวยการแก้ไขปัญหาโควิด-19 สํานักงานปลัดกระทรวงกลาโหม
รับมอบสิ่งของอุปโภคเพื่อสนับสนุนการดําเนินการการแก้ไขปัญหาการแพร่ระบาดของโรคติดเชื้อไวรัสโควิด-19 ของ สป. โดยมีผู้ประสงค์จะบริจาคสิ่งของอุปโภค ดังนี้ คุณวรวรรณ ชิตอรุณ รองปลัดกระทรวงอุตสาหกรรมมอบหน้ากากอนามัย N95 จํานวน 20,000 ชิ้น คุณสมชาย ศุภสัญญา ประธานกรรมการ บริษัท จินหมิง กรุ๊ป (ประเทศไทย)จํากัด มอบหน้ากากอนามัย จํานวน 60,000 ชิ้น และเครื่องพ่นยาทางการเกษตร KUMAKAI เพื่อใช้สําหรับพ่นฆ่าเชื้อโควิด - 19 ดร.สรณ์พิจักษณ์ และคุณบุญณดา มีนิล ประธานบริษัท เอ ยูเอสเอ จํากัด มอบสบู่สมุนไพร จํานวน 20 ลัง รวม 7,200 ก้อน และคุณวันชัย หลิว มอบเจลแอลกอฮอล์ ขนาด 550 มล. จํานวน 192ขวด
ทั้งนี้ กรมการสรรพกําลังกลาโหม/ ศูนย์บริหารจัดการทรัพยากร ศูนย์อํานวยการแก้ไขปัญหา COVID-19 สํานักงานปลัดกระทรวงกลาโหม จะดําเนินการบริหารจัดการ สิ่งของอุปโภคที่ได้รับไปใช้ในภารกิจป้องกันและแก้ไขการแพร่ระบาดของโรคโควิด-19 ที่กําลังเป็นปัญหาอยู่ ในขณะนี้
รัฐบาลไทย-ข่าวทำเนียบรัฐบาล-ที่ปรึกษา รมว.กระทรวงอุตสาหกรรม และคณะหารือแนวทางความร่วมมือการใช้กัญชง กัญชาปรุงหรือประกอบอาหารกับวิทยาลัยวิทยาศาสตร์สาธารณสุข จุฬาลงกรณ์มหาวิทยาลัย
วันศุกร์ที่ 19 สิงหาคม 2565
ที่ปรึกษา รมว.กระทรวงอุตสาหกรรม และคณะหารือแนวทางความร่วมมือการใช้กัญชง กัญชาปรุงหรือประกอบอาหารกับวิทยาลัยวิทยาศาสตร์สาธารณสุข จุฬาลงกรณ์มหาวิทยาลัย
ที่ปรึกษา รมว.กระทรวงอุตสาหกรรม และคณะหารือแนวทางความร่วมมือการใช้กัญชง กัญชาปรุงหรือประกอบอาหารกับวิทยาลัยวิทยาศาสตร์สาธารณสุข จุฬาลงกรณ์มหาวิทยาลัย
วันนี้ (19 สิงหาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วย ดร.จุลพงษ์ ทวีศรี รองปลัดกระทรวงอุตสาหกรรม ดร.เปรมวิทย์ จรีเวฬุโรจน์ ดร.ณฏฐพล วุฒิพันธุ์ นางนิตยา พิระภัทรุ่งสุริยา พร้อมคณะกรรมการขับเคลื่อนการส่งเสริมและพัฒนาอุตสาหกรรมพืชกัญชงสู่เชิงพาณิชย์ ประกอบไปด้วย สํานักงานมาตรฐานผลิตภัณฑ์อุตสาหกรรม สถาบันอาหาร สํานักงานพัฒนาวิทยาศาสตร์และเทคโนโลยีแห่งชาติ เข้าหารือกับศาสตราจารย์ ดร.สถิรกร พงศ์พานิช คณบดีวิทยาลัยวิทยาศาสตร์สาธารณสุข จุฬาลงกรณ์มหาวิทยาลัย ศาสตราจารย์ ดร.จิตรลดา อารีย์สันติชัย ผู้อํานวยการศูนย์วิจัยยาเสพติด รองคณบดีวิทยาลัยวิทยาศาสตร์สาธารณสุข จุฬาลงกรณ์มหาวิทยาลัย ดร.อุษณีย์ พึ่งปาน ที่ปรึกษาศูนย์วิจัยยาเสพติดจุฬาลงกรณ์มหาวิทยาลัย และนักวิจัยของวิทยาลัยวิทยาศาสตร์สาธารณสุข ที่ดูแลรับผิดชอบในการวิจัยดังกล่าว รวมถึงงานวิจัยอื่นที่เกี่ยวข้องกับกัญชง กัญชา ณ วิทยาลัยวิทยาศาสตร์สาธารณสุข จุฬาลงกรณ์มหาวิทยาลัย เพื่อแลกเปลี่ยนข้อมูลงานวิจัย ข้อมูลทางวิชาการ และหารือแนวทางความร่วมมือการใช้กัญชง กัญชาปรุงหรือประกอบอาหารอย่างถูกต้อง เหมาะสม และปลอดภัยต่อการบริโภคโดยมีข้อมูลทางวิทยาศาสตร์รองรับ ซึ่งจะเป็นประโยชน์ต่อการส่งเสริมพัฒนาอุตสาหกรรมอาหารและธุรกิจบริการอาหารที่มีกัญชง กัญชา เป็นส่วนประกอบได้ต่อไปในอนาคต
รัฐบาลไทย-ข่าวทำเนียบรัฐบาล-นายชยธรรม์ พรหมศร ปลัดกระทรวงคมนาคม กล่าวถ้อยแถลงในนามประเทศ (Country Statement) สำหรับการประชุมระดับรัฐมนตรีด้านการขนส่งเอสแคป ครั้งที่ 4
วันศุกร์ที่ 17 ธันวาคม 2564
นายชยธรรม์ พรหมศร ปลัดกระทรวงคมนาคม กล่าวถ้อยแถลงในนามประเทศ (Country Statement) สําหรับการประชุมระดับรัฐมนตรีด้านการขนส่งเอสแคป ครั้งที่ 4
เมื่อวันที่ 16 ธันวาคม 2564 ณ ห้องราชดําเนิน กระทรวงคมนาคม
นายชยธรรม์ พรหมศร ปลัดกระทรวงคมนาคมได้นําเสนอข้อมูลเชิงนโยบายของประเทศสมาชิกเอสแคปด้านการพัฒนาข้อริเริ่มด้านการขนส่งที่ยั่งยืนในภูมิภาคเอเชียและแปซิฟิก เสริมสร้างความเข้มแข็งด้านความร่วมมือในระดับภูมิภาค โดยกล่าวถึงประเด็นการดําเนินการของไทยเพื่อมุ่งสู่การขนส่งที่ยั่งยืนและมีความสอดคล้องกับร่างแผนปฏิบัติการระดับภูมิภาค ค.ศ. 2022 - 2026 ซึ่งจะรับรองแผนระหว่างการประชุมระดับรัฐมนตรีฯ ในวันที่ 17 ธันวาคม 2564 และนําเสนอเกี่ยวกับยุทธศาสตร์การพัฒนาระบบขนส่งของประเทศไทยระยะยาวเพื่อการพัฒนาด้านการขนส่งที่มีประสิทธิภาพ เป็นมิตรต่อสิ่งแวดล้อมและปลอดภัย นโยบายการส่งเสริมการใช้ยานยนต์ไฟฟ้า การพัฒนาความเชื่อมโยงระดับภูมิภาคผ่านโครงการ MR-MAP การพัฒนาการขนส่งภายในเมืองผ่านแผนการพัฒนาระบบการขนส่งมวลชนสาธารณะในเขตกรุงเทพและปริมณฑล ภายในปี 2573 และการออกแบบโครงสร้างพื้นฐานที่รองรับความต้องการของประชาชนทุกกลุ่ม ทั้งนี้ ได้เน้นย้ําต่อที่ประชุมว่าการบรรลุเป้าหมายการพัฒนาที่ยั่งยืน ค.ศ. 2030 จําเป็นต้องอาศัยความร่วมมือจากภาคส่วนต่าง ๆ ที่เกี่ยวข้องซึ่งประเทศไทยยินดีสนับสนุนการดําเนินการตามร่างแผนปฏิบัติการระดับภูมิภาคฯ ค.ศ. 2022 - 2066 ของเอสแคป เพื่อมุ่งสู่การพัฒนาระบบการขนส่งที่ยั่งยืนต่อไป ทั้งนี้ การประชุมระดับรัฐมนตรีด้านการขนส่งเอสแคป ครั้งที่ 4 (Ministerial Conference on Transport, Fourth Session) จัดขึ้นระหว่างวันที่ 14 - 17 ธันวาคม 2564 โดยแบ่งการประชุมออกเป็น 2 ระดับ ได้แก่ การประชุมเจ้าหน้าที่ระดับสูง ระหว่างวันที่ 14 - 15 ธันวาคม 2564 และการประชุมระดับรัฐมนตรี ระหว่างวันที่ 14 - 17 ธันวาคม 2564 จัดขึ้นเพื่อหารือเชิงยุทธศาสตร์ระหว่างประเทศสมาชิกเอสแคปในการพัฒนาโครงการด้านการขนส่งที่ยั่งยืนในภูมิภาคเอเชียและแปซิฟิกเพื่อเสริมสร้างความเข้มแข็งของความร่วมมือระดับภูมิภาค โดยมี นายศักดิ์สยาม ชิดชอบ รัฐมนตรีว่าการกระทรวงคมนาคม ทําหน้าที่หัวหน้าคณะผู้แทนไทยในการประชุมระดับรัฐมนตรี ร่วมด้วย นายชยธรรม์ พรหมศร ปลัดกระทรวงคมนาคม และผู้แทนจากกรมเจ้าท่า กรมการขนส่งทางบก กรมทางหลวง กรมทางหลวงชนบท สํานักงานนโยบายและแผนการขนส่งและจราจร กรมการขนส่งทางราง การรถไฟแห่งประเทศไทย และกองการต่างประเทศ สํานักงานปลัดกระทรวงคมนาคม เข้าร่วมประชุมฯ
รัฐบาลไทย-ข่าวทำเนียบรัฐบาล-ปลัด สธ. ประชุมทางไกลกับสสจ. รพศ. รพท. เร่งฉีดวัคซีนโควิด ให้ผู้สูงอายุ และผู้ป่วย 7 โรคเรื้อรัง
วันศุกร์ที่ 2 กรกฎาคม 2564
ปลัด สธ. ประชุมทางไกลกับสสจ. รพศ. รพท. เร่งฉีดวัคซีนโควิด ให้ผู้สูงอายุ และผู้ป่วย 7 โรคเรื้อรัง
ปลัดกระทรวงสาธารณสุขประชุมทางไกลกับนายแพทย์สาธารณสุขจังหวัด ผู้อํานวยการโรงพยาบาลศูนย์ โรงพยาบาลทั่วไป โรงพยาบาลชุมชน ให้เร่งฉีดวัคซีนโควิด 19 ให้กับกลุ่มผู้สูงอายุ ผู้ป่วย 7 โรคเรื้อรัง สื่อสารประชาชนให้ป้องกันตนเอง
ปลัดกระทรวงสาธารณสุขประชุมทางไกลกับนายแพทย์สาธารณสุขจังหวัด ผู้อํานวยการโรงพยาบาลศูนย์ โรงพยาบาลทั่วไป โรงพยาบาลชุมชน ให้เร่งฉีดวัคซีนโควิด 19 ให้กับกลุ่มผู้สูงอายุ ผู้ป่วย 7 โรคเรื้อรัง สื่อสารประชาชนให้ป้องกันตนเอง สวมหน้ากากอนามัยเมื่ออยู่บ้าน ป้องการแพร่เชื้อในครอบครัว
วันนี้ (2 กรกฎาคม 2564) ที่ศูนย์ปฏิบัติการฉุกเฉินด้านการแพทย์และสาธารณสุข กระทรวงสาธารณสุข จ.นนทบุรี นพ.เกียรติภูมิ วงศ์รจิต ปลัดกระทรวงสาธารณสุข นพ.ธงชัย กีรติหัตถยากร รองปลัดกระทรวงสาธารณสุข นพ.สุระ วิเศษศักดิ์ รองปลัดกระทรวงสาธารณสุข นพ.โอภาส การย์กวินพงศ์ อธิบดีกรมควบคุมโรคประชุมทางไกลผ่านระบบวิดีโอ (Web Conference) กับผู้ตรวจราชการกระทรวงสาธารณสุข นายแพทย์สาธารณสุขจังหวัดและผู้อํานวยการโรงพยาบาลศูนย์ โรงพยาบาลทั่วไปทั่วประเทศ
นายแพทย์เกียรติภูมิกล่าวว่า ในวันนี้ ได้สั่งการให้นายแพทย์สาธารณสุขจังหวัด ผู้อํานวยการโรงพยาบาลศูนย์/โรงพยาบาลทั่วไป/โรงพยาบาลชุมชน บริหารจัดการฉีดวัคซีนให้กับประชาชนตามที่ได้รับจัดสรรอย่างเหมาะสม โดยเน้นในกลุ่มผู้สูงอายุ และผู้ป่วย7 กลุ่มโรคเรื้อรัง เพื่อป้องกันการป่วยที่รุนแรงและการเสียชีวิต นอกเหนือจากกลุ่มนี้แล้วให้พิจารณาในกลุ่มที่ลงทะเบียนผ่านหมอพร้อม ครู พระสงฆ์ และผู้ประกันตนตาม มาตรา 33 ซึ่งในเดือนกรกฎาคม กระทรวงสาธารณสุขจัดหาวัคซีนได้กว่า 10 ล้านโดส กระจายไปสัปดาห์ละประมาณ 2.5 ล้านโดส เมื่อได้รับการจัดสรรวัคซีนแล้ว ให้เร่งรัดการฉีดให้กับกลุ่มเป้าหมายโดยเร็ว วัคซีนที่ภาครัฐจัดสรรให้กับประชาชนคือวัคซีนที่มีคุณภาพตามมาตรฐาน องค์การอนามัยโลกให้การรับรอง ทั้งแอสตร้าเซนเนก้า ซิโนแวค และยังได้ทําการเจรจากับ ไฟเซอร์ สปุตนิก และจอห์นสันแอนด์จอห์นสัน ซึ่งประชาชนไม่ต้องเสียค่าใช้จ่ายในการฉีด
นายแพทย์เกียรติภูมิกล่าวต่อว่า สําหรับสถานการณ์ผู้ติดเชื้อโควิด ช่วงนี้ผู้ติดเชื้อรายใหม่ส่วนใหญ่อยู่ในกรุงเทพมหานครมากกว่าร้อยละ50 ที่เหลือจากปริมณฑล ขณะนี้พบการติดเชื้อในครอบครัว ชุมชนเพิ่มมากขึ้น จากการสัมผัสใกล้ชิด รับประทานอาหารร่วมกัน ขอให้สื่อสารไปยังประชาชนในพื้นที่เพิ่มความระมัดระวังตนเองและคนในครอบครัว สวมหน้ากากอนามัยตลอดเวลาเมื่อออกจากบ้าน และขณะอยู่ในบ้านร่วมกับสมาชิกในครอบครัว แยกสํารับอาหาร เว้นระยะห่าง ไม่สัมผัสใกล้ชิดกัน เพื่อป้องกันการติดเชื้อในครอบครัว แต่สามารถถอดหน้ากากได้ในครอบครัวที่ได้รับวัคซีนครบทั้ง 2 เข็มแล้ว สําหรับบริษัท สํานักงานให้เข้มมาตรการองค์กร ซึ่งมีจุดเสี่ยงสําคัญคือการรับประทานอาหารร่วมกัน และให้เตรียมแผนการใช้กลยุทธ์ต่างๆ เพื่อกําหนดรูปแบบที่เหมาะสมในการควบคุมโรคแต่ละพื้นที่ นอกจากนี้ให้ทุกจังหวัดจัดทําแผนเตรียมความพร้อมภาคสาธารณสุข ในการเปิดจังหวัดตามนโยบายเปิดประเทศใน 120 วันของรัฐบาล ซึ่งต้องพิจารณาสถานการณ์และความพร้อมของแต่ละจังหวัดอีกครั้ง
*****************************2 กรกฎาคม 2564
รัฐบาลไทย-ข่าวทำเนียบรัฐบาล-สุดปลื้ม! เที่ยวบินใหม่ “กทม. - เจดดาห์” ตอกย้ำสัมพันธ์แน่นแฟ้น ไทย - ซาอุฯ เที่ยวแรก 19 ส.ค. 65
วันจันทร์ที่ 1 สิงหาคม 2565
สุดปลื้ม! เที่ยวบินใหม่ “กทม. - เจดดาห์” ตอกย้ําสัมพันธ์แน่นแฟ้น ไทย - ซาอุฯ เที่ยวแรก 19 ส.ค. 65
.....
พล.อ.ประยุทธ์ จันทร์โอชา นายกรัฐมนตรี และ รมว.กห. ยินดีที่การบินไทยเปิดเส้นทางใหม่ “กรุงเทพฯ - เจดดาห์” โดยจะเริ่มให้บริการเที่ยวบินแรกในวันที่ 19 ส.ค. 65 เป็นการตอกย้ําสัมพันธภาพที่ดียิ่งระหว่างสองประเทศภายหลังการเยือนซาอุดีอาระเบียอย่างเป็นทางการของนายกรัฐมนตรีเมื่อเดือน ม.ค. 65 ที่ผ่านมา คาดว่าเส้นทางบินใหม่นี้จะทําให้มีนักท่องเที่ยวชาวซาอุดีอาระเบียเดินทางมาไทยเพิ่มขึ้นถึง 10 เท่า และยังช่วยให้ชาวไทยมุสลิมเดินทางไปแสวงบุญที่นครเมกกะได้อย่างสะดวกสบายมากขึ้น
.
รัฐบาลจะร่วมกับการบินไทยโปรโมตอัตลักษณ์ของพื้นที่ จ.ชายแดนใต้ ผ่านเส้นทางการบินใหม่นี้ เช่น คัดสินค้าท้องถิ่นเข้าวางขายในร้านไทยช็อป ซึ่งมีลูกค้าจากทั่วโลกสั่งซื้อสินค้าผ่านทางออนไลน์ นําวัตถุดิบท้องถิ่นมาต่อยอดให้บริการบนเครื่องบิน เช่น เกลือหวานจากปัตตานี ลูกหยีนราธิวาส กล้วยหินยะลา และพาผู้สื่อข่าวจากซาอุดีอาระเบียมาทัศนศึกษาประเทศไทย โดยเฉพาะในจังหวัดชายแดนใต้ ซึ่งมีความโดดเด่นเรื่องสังคมพหุวัฒนธรรม
.
อ่านเพิ่มเติม คลิก >>https://www.thaigov.go.th/news/contents/details/57313
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. ประกาศเจตจำนง ยึดหลักสุจริต ต้านคอร์รัปชัน เพื่อประโยชน์ส่วนรวม
วันศุกร์ที่ 17 ธันวาคม 2564
กสร. ประกาศเจตจํานง ยึดหลักสุจริต ต้านคอร์รัปชัน เพื่อประโยชน์ส่วนรวม
ผู้บริหารกรมสวัสดิการและคุ้มครองแรงงาน (กสร.) ร่วมประกาศเจตจํานงสุจริต ตามหลักธรรมาภิบาล มุ่งปฏิบัติงานด้วยความถูกต้องและเป็นธรรมเพื่อประเทศชาติและประชาชน พร้อมเปิดโอกาสให้ประชาชนมีส่วนร่วมในการตรวจสอบการปฏิบัติงาน
นายนิยม สองแก้ว อธิบดีกรมสวัสดิการและคุ้มครองแรงงานเปิดเผยว่า หลังจากที่กสร. คว้ารางวัลเลิศรัฐ รางวัลองค์กรที่มีความเป็นเลิศในการบริหารจัดการด้านการเงินการคลัง และรางวัลอื่น ๆ กรมฯ ก็ไม่ได้หยุดนิ่งในเรื่องของการพัฒนาศักยภาพให้มีการบริหารราชการด้วยหลักธรรมาภิบาล ซื่อสัตย์ สุจริต ต่อต้านการคอร์รัปชันในทุกรูปแบบอย่างต่อเนื่อง ผู้บริหาร กสร. พร้อมด้วยข้าราชการและเจ้าหน้าที่ทั่วประเทศ จึงร่วมกันตอกย้ําว่าจะไม่หยุดพัฒนาด้วยการประกาศเจตจํานงสุจริตผู้บริหารกรมฯ เพื่อเป็นการประกาศให้สาธารณชนทราบว่า จะบริหารราชการด้วยหลักธรรมาภิบาล ซื่อสัตย์ สุจริต ต่อต้านการคอร์รัปชันในทุกรูปแบบ และเพื่อเป็นแบบอย่างที่ดีให้กับหน่วยงานในสังกัด ตามนโยบายของรัฐบาล ภายใต้การนําของ พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พลเอก ประวิตร วงษ์สุวรรณ รองนายกรัฐมนตรี และนายสุชาติ ชมกลิ่น รัฐมนตรีว่าการกระทรวงแรงงาน ที่ต้องการให้การปฏิบัติงานของข้าราชการเป็นไปด้วยความโปร่งใสและตรวจสอบได้ พร้อมทั้งกระตุ้นและส่งเสริมให้เกิดการพัฒนางานให้ดียิ่งขึ้นและคงคุณภาพมาตรฐานที่ดีไว้ต่อไป
อธิบดี กสร.กล่าวเพิ่มเติมว่า การยึดถือประโยชน์ส่วนรวมมากกว่าประโยชน์ส่วนตนถือเป็นสิ่งสําคัญในการบริหารราชการ โดยกสร. มุ่งตอบสนองความต้องการของทุกภาคส่วนด้วยความถูกต้องเป็นธรรม โดยเปิดโอกาสให้ประชาชนมีส่วนร่วมในการตรวจสอบการปฏิบัติงาน และน้อมนําหลักปรัชญาเศรษฐกิจพอเพียงมาใช้เป็นแนวทางในการประพฤติปฏิบัติ ดํารงตนอยู่ด้วยความมีเกียรติ ศักดิ์ศรีของการเป็นข้าราชการ พร้อมทั้งเทิดทูนสถาบันชาติ ศาสนา พระมหากษัตริย์ และเจริญรอยตามเบื้องพระยุคลบาทพระบาทสมเด็จพระเจ้าอยู่หัว เพื่อให้เกิดประโยชน์สูงสุดต่อประเทศชาติ และประชาชนตลอดไป
รัฐบาลไทย-ข่าวทำเนียบรัฐบาล-รมว.วธ. เป็นประธานการประชุมหารือความร่วมมือขับเคลื่อนงานวัฒนธรรม
วันพุธที่ 15 กันยายน 2564
รมว.วธ. เป็นประธานการประชุมหารือความร่วมมือขับเคลื่อนงานวัฒนธรรม
การประชุมหารือความร่วมมือขับเคลื่อนงานวัฒนธรรม
วันที่ ๑๕ กันยายน ๒๕๖๔ เวลา ๑๐.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานการประชุมหารือความร่วมมือขับเคลื่อนงานวัฒนธรรม โดยมีนางยุพา ทวีวัฒนะกิจบวร ปลัดกระทรวงวัฒนธรรม นายประสพ เรียงเงิน รองปลัดกระทรวงวัฒนธรรม นายชาย นครชัย อธิบดีกรมส่งเสริมวัฒนธรรม ดร.อุดมศักดิ์ ศักดิ์มั่นวงศ์ ประธานสภาวัฒนธรรมแห่งประเทศไทย นายเล็ก นารี นายกสมาคมสภาวัฒนธรรมแห่งประเทศไทยพร้อมคณะ ผู้บริหารกระทรวงวัฒนธรรม ข้าราชการ และเจ้าหน้าที่ที่เกี่ยวข้องเข้าร่วม ณ ศูนย์ประชุมกระทรวงวัฒนธรรม ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-ธ.ก.ส. จัดตลาดนัดของดีวิถีชุมชน ประจำเดือนมิถุนายน 2565
วันจันทร์ที่ 27 มิถุนายน 2565
ธ.ก.ส. จัดตลาดนัดของดีวิถีชุมชน ประจําเดือนมิถุนายน 2565
ธ.ก.ส. จัดตลาดนัดของดีวิถีชุมชน ประจําเดือนมิถุนายน 2565 รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 75 ร้านค้า นที่ 29 มิถุนายน - 1 กรกฎาคมนี้ ณ บริเวณหน้า ธ.ก.ส. สํานักงานใหญ่
ธ.ก.ส. จัดตลาดนัดของดีวิถีชุมชน ประจําเดือนมิถุนายน 2565 รวบรวมสินค้าเกษตรและผลิตภัณฑ์ชุมชนจากเกษตรกรลูกค้า กว่า 75 ร้านค้า เพิ่มช่องทางการจําหน่ายสินค้า สร้างอาชีพ สร้างรายได้ แก่เกษตรกรลูกค้า วิสาหกิจชุมชน และผู้ประกอบการ SMEs เกษตร วันที่ 29 มิถุนายน - 1 กรกฎาคมนี้ ณ บริเวณหน้า ธ.ก.ส. สํานักงานใหญ่ กรุงเทพมหานคร
นายสมเกียรติ กิมาวหา รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.จัดงาน “ตลาดนัดของดีวิถีชุมชน ประจําเดือน มิถุนายน 2565” ตั้งแต่วันที่ 29 มิถุนายน – 1 กรกฎาคม 2565 ณ บริเวณหน้า ธ.ก.ส. สํานักงานใหญ่ บางเขน เพื่อให้เกษตรกรลูกค้า วิสาหกิจชุมชน และผู้ประกอบการ SMEs เกษตร ได้มีสถานที่และช่องทางในการจัดจําหน่ายสินค้า อันเป็นการเพิ่มโอกาสในการสร้างอาชีพ สร้างรายได้ โดยในครั้งนี้มีบูธจําหน่ายสินค้ากว่า 75 บูธ เช่น ข้าวสาร ผลไม้ตามฤดูกาล อาหารทะเลแปรรูป ผ้าพื้นเมือง เครื่องประดับมุก/เครื่องเงิน เป็นต้น ในโอกาสนี้ ธ.ก.ส. ขอเชิญชวนพี่น้องประชาชนมาร่วมชิม ชม ช้อป สินค้าจากผู้ผลิตสู่ผู้บริโภคโดยตรง ในงานตลาดนัดของดีวิถีชุมชน ประจําเดือนมิถุนายน 2565 เพื่อสร้างรายได้ สร้างอาชีพและเป็นกําลังใจให้แก่เกษตรกร วิสาหกิจชุมชน และผู้ประกอบการ SMEs เกษตร ในการผลิตสินค้าคุณภาพเพื่อกระตุ้นระบบเศรษฐกิจฐานรากและประเทศต่อไป
รัฐบาลไทย-ข่าวทำเนียบรัฐบาล-‘พล.ต.อ.อดุลย์’ปธ.กมธ.แรงงาน เยี่ยมศูนย์อีอีซี ติดตามการขับเคลื่อนยกระดับฝีมือชั้นสูง รองรับความต้องการแรงงานในอุตสาหกรรมเป้าหมาย
วันศุกร์ที่ 11 มีนาคม 2565
‘พล.ต.อ.อดุลย์’ปธ.กมธ.แรงงาน เยี่ยมศูนย์อีอีซี ติดตามการขับเคลื่อนยกระดับฝีมือชั้นสูง รองรับความต้องการแรงงานในอุตสาหกรรมเป้าหมาย
...
เมื่อวันที่ 11 มีนาคม 2565 พล.ต.อ.อดุลย์ แสงสิงแก้ว ประธานคณะกรรมาธิการการแรงงาน วุฒิสภา ลงพื้นที่จังหวัดชลบุรีเพื่อประชุมหารือและรับฟังการบรรยายสรุปในประเด็นการติดตามผลการดําเนินงานของศูนย์บริหารแรงงานเขตพัฒนาพิเศษภาคตะวันออก (EEC labor Administration Centre) รวมทั้งปัญหา อุปสรรค และแนวทางการแก้ไขปัญหาในการดําเนินงานที่ผ่านมา พร้อมทั้งพบปะพูดคุยกับเจ้าหน้าที่ประจําศูนย์ฯ และประชาชนที่มาใช้บริการในศูนย์ฯ โดยมีนายวรรณรัตน์ ศรีสุขใส รองปลัดกระทรวงแรงงาน ผู้บริหารกระทรวงแรงงานและหัวหน้าส่วนราชการสังกัดกระทรวงแรงงานจังหวัดชลบุรี ร่วมให้การต้อนรับ ณ ศูนย์บริหารแรงงานเขตพัฒนาพิเศษภาคตะวันออก ภายในสถาบันพัฒนาฝีมือแรงงาน 3 จังหวัดชลบุรี จากนั้น พล.ต.อ.อดุลย์ และคณะ ยังได้ร่วมประชุมหารือและรับฟังการบรรยายสรุปประเด็นการบริหารจัดการและการจัดทําฐานข้อมูลแรงงาน (Big Data) ความต้องการของตลาดแรงงานกับการผลิตแรงงาน และแนวทางการพัฒนาทักษะบุคลากรตามแนวทางอีอีซีโมเดล เพื่อป้อนเข้าสู่ภาคอุตสาหกรรมไทยให้ตรงกับความต้องการแรงงานในกลุ่มอุตสาหกรรมเป้าหมายที่มีความต้องการอย่างต่อเนื่อง รวมทั้งปัญหา อุปสรรค และแนวทางการแก้ไขปัญหาในการดําเนินงานที่ผ่านมา และประเด็นแนวทางการพัฒนากําลังคนด้านออโตเมชั่นและหุ่นยนต์เสริมสร้างทักษะเพื่อยกระดับเทคโนโลยีการผลิตในประเทศไทยก้าวสู่ Industry 4.0 (Automation Park) เพื่อพัฒนาทักษะของบุคลากรป้อนเข้าสู่ภาคอุตสาหกรรมไทย ณ มหาวิทยาลัยบูรพา จังหวัดชลบุรี โอกาสนี้ ได้เยี่ยมชมการดําเนินงานของศูนย์ดังกล่าวและพบปะพูดคุยกับเจ้าหน้าที่และนักศึกษาที่เข้ารับการฝึกในศูนย์ดังกล่าวด้วย
พล.ต.อ.อดุลย์ กล่าวต่อว่า การลงพื้นที่ของคณะกรรมาธิการการแรงงาน วุฒิสภา ในครั้งนี้ได้มีข้อเสนอแนะไปยังหน่วยงานที่เกี่ยวข้องในประเด็นต่าง ๆ โดยเฉพาะการให้ศูนย์บริหารแรงงานเขตพัฒนาพิเศษภาคตะวันออกเป็นศูนย์กลางในการเชื่อมโยงและบูรณาการฐานข้อมูลด้านแรงงาน การจัดสรรงบประมาณให้เพียงพอ การพิจารณากฎหมายที่เกี่ยวข้องเพื่อกระจายอํานาจให้องค์กรปกครองส่วนท้องถิ่นดําเนินการได้ ขณะที่หน่วยงานรัฐเองจะต้องบูรณาการและเร่งรัดการพัฒนาทรัพยากรมนุษย์ชั้นสูง ขยายความร่วมมือสร้างเครือข่ายการพัฒนาบุคลากรรองรับความต้องการในอุตสาหกรรมเป้าหมายให้ครอบคลุม รวมทั้งเพิ่มทักษะทักษะด้าน Soft Skill มากกว่า Hard Skill และเก็บรวบรวมข้อมูลผู้ประสบความสําเร็จจากการไปทํางานในต่างประเทศเพื่อนําไปทํางานในอีอีซีในการแก้ไขปัญหาการขาดแคลนแรงงานฝีมือระดับสูงได้อีกด้วย
รัฐบาลไทย-ข่าวทำเนียบรัฐบาล-การเปิดรับข้อเสนอทุนวิจัยและนวัตกรรมโรคโควิด-19 เพื่อการวิจัยและพัฒนาใน 4 เรื่อง
วันพฤหัสบดีที่ 2 กันยายน 2564
การเปิดรับข้อเสนอทุนวิจัยและนวัตกรรมโรคโควิด-19 เพื่อการวิจัยและพัฒนาใน 4 เรื่อง
กระทู้ถามของสภาผู้แทนราษฎร  เรื่อง การผลักดันงบวิจัยเพื่อพัฒนานวัตกรรมใน 4 เรื่องเร่งด่วน
ถาม การเปิดรับข้อเสนอทุนวิจัยและนวัตกรรมโรคโควิด-19 เพื่อการวิจัยและพัฒนาใน 4 เรื่องเร่งด่วน โดยแบ่งเป็นงบวิจัยและงบเยียวยา โครงการดังกล่าวได้กําหนดเวลาการดําเนินการ การรายงานความคืบหน้าหรือไม่ และขณะนี้อยู่ในขั้นตอนใด
ตอบ 1. วช. มีคณะกรรมการผู้ทรงคุณวุฒิทําหน้าที่
1.1 พิจารณาการดําเนินงานเทียบกับผลผลิต ผลลัพธ์ที่เกิดขึ้น
1.2 ติดตามตรวจสอบเป็นระยะ
1.3 มีการนําเสนอความคืบหน้าพร้อมรับทราบข้อคิดเห็นของคณะกรรมการ
2. โครงการส่วนใหญ่มีระยะเวลา 6 เดือน
3. ตัวอย่างทุนวิจัยมีดังนี้
3.1 การออกแบบห้องและตู้ความดันลบเคลื่อนที่
3.2 ห้องเก็บสิ่งส่งตรวจ
3.3 ห้องเคลื่อนย้ายและระบบบําบัดอากาศ
3.4 การผลิตหน้ากากผ้านาโน มอบให้กับบุคลากรทางการแพทย์ทั่วประเทศแล้ว 212,000 ชิ้น
3.5 ถ่ายทอดเทคโนโลยีให้ภาคเอกชนนําไปผลิตหน้ากากผ้านาโน
ดูรายละเอียดเพิ่มเติมได้ที่ราชกิจจานุเบกษา เล่มที่ 137 ตอนพิเศษ 162 ง วันที่ 15 ก.ค. 63
รัฐบาลไทย-ข่าวทำเนียบรัฐบาล-‘รมช.ประภัตร’ นำทีมกระทรวงเกษตรฯ ลงพื้นที่จังหวัดเชียงราย ตรวจติดตามสถานที่ก่อสร้างศูนย์รับซื้อสินค้าทางการเกษตร
วันพฤหัสบดีที่ 10 มีนาคม 2565
‘รมช.ประภัตร’ นําทีมกระทรวงเกษตรฯ ลงพื้นที่จังหวัดเชียงราย ตรวจติดตามสถานที่ก่อสร้างศูนย์รับซื้อสินค้าทางการเกษตร
‘รมช.ประภัตร’ นําทีมกระทรวงเกษตรฯ ลงพื้นที่จังหวัดเชียงราย ตรวจติดตามสถานที่ก่อสร้างศูนย์รับซื้อสินค้าทางการเกษตร มุ่งหวังเป็นตลาดสินค้าเกษตรของจังหวัดเชียงรายและใกล้เคียงในอนาคต
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ ลงพื้นที่บ้านสันต้นม่วง หมู่ 10 ตําบลทรายขาว อําเภอพาน จังหวัดเชียงราย เพื่อตรวจติดตามสถานที่ก่อสร้างศูนย์รับซื้อสินค้าทางการเกษตร โดยมีนายพินิจ แก้วจิตคงทอง รองผู้ว่าราชการจังหวัดเชียงราย นายวิวัฒน์ ไชยชะอุ่ม ผู้อํานวยการกองส่งเสริมและพัฒนาการปศุสัตว์ นายอดิศร จันทรประภาเลิศ เกษตรและสหกรณ์จังหวัดเชียงราย นายพืชผล น้อยนาฝาย ปศุสัตว์จังหวัดเชียงราย หัวหน้าส่วนราชการที่เกี่ยวข้อง พร้อมด้วยเกษตรกรในพื้นที่ให้การต้อนรับ ทั้งนี้ ศูนย์รับซื้อสินค้าทางการเกษตรดังกล่าว จะเป็นตลาดหลักที่เกษตรกรในพื้นที่จังหวัดเชียงราย และใกล้เคียงสามารถนําสินค้ามาขาย และประชาชนในพื้นที่สามารถมาเลือกซื้อสินค้าเกษตรที่มีคุณภาพจากเกษตรกรได้โดยตรง เป็นการสร้างงาน สร้างอาชีพ สร้างรายได้สู่ครัวเรือนเกษตกร
นอกจากนี้ รมช.ประภัตร ยังได้พบปะกลุ่มเกษตรกรในพื้นที่ และมอบเมล็ดพันธุ์ฟักทองให้กับเกษตรกร เพื่อนําไปทดลองปลูก ซึ่งการปลูกฟักทองเป็นหนึ่งในเมนูตัวอย่างของโครงการ “สานฝันสร้างอาชีพ ยกระดับรายได้เกษตรกร” มีตลาดรองรับผลผลิต และมีการประกันราคารับซื้ออยู่แล้ว หากเกษตรกรทดลองปลูกและต้องการต่อยอด ก็สามารถมาเข้าร่วมโครงการฯ เพื่อนําเงินทุนไปใช้ได้ โดยโครงการดังกล่าวฯ กระทรวงเกษตรและสหกรณ์ พร้อมจะเข้าไปให้การช่วยเหลือ สนับสนุนอย่างเต็มที่ให้กับเกษตรที่มีความสนใจ โดยร่วมกับธนาคารเพื่อการเกษตรและสหกรณ์การเกษตร (ธ.ก.ส.) ดําเนินโครงการ “สานฝันสร้างอาชีพ และยกระดับรายได้เกษตรกร” มีวัตถุประสงค์ในการปล่อยสินเชื่อสําหรับใช้ในการประกอบอาชีพการเกษตร หรืออาชีพนอกภาคเกษตร หรือการลงทุนค้าขาย เพื่อเสริมรายได้ในครัวเรือน เน้นอาชีพที่มีตลาดรองรับชัดเจน มีการประกันราคารับซื้อผลผลิต สามารถสร้างรายได้ในระยะเวลา ไม่เกิน 6 เดือน มีผลตอบแทนเบื้องต้นเพียงพอต่อการดํารงชีพ และสามารถต่อยอดเป็นอาชีพที่มั่นคงต่อไปได้ในอนาคต ซึ่งโครงการดังกล่าว ไม่ได้มีเพียงการส่งเสริมการปลูกฟักทองเท่านั้น แต่มีเมนูทางเลือกให้กับเกษตรกรในด้านต่าง ๆ ทั้งเมนูอาชีพด้านปศุสัตว์ เมนูอาชีพด้านพืช และเมนูอาชีพด้านประมง โดยสามารถยื่นความประสงค์ขอกู้ตามโครงการได้ 2 ช่องทาง ได้แก่ 1) ยื่นขอกู้เงินที่ธนาคาร ธ.ก.ส. สาขาที่ตนเองมีภูมิลําเนาหรือที่ตั้งของโครงการ (Walk In) และ 2) ให้ผู้ขอกู้ลงทะเบียนยื่นขอสินเชื่อผ่านช่องทาง Line Official : BAAC Family และนัดหมายผู้ขอกู้ผ่านระบบนัดหมาย โดยวงเงินกู้สูงสุดรายละไม่เกิน จํานวน 100,000 บาท แต่ต้องไม่เกินค่าใช้จ่ายและหรือค่าลงทุนจริงของลูกค้าแต่ละราย
รัฐบาลไทย-ข่าวทำเนียบรัฐบาล-นายกฯ ห่วงผู้ประกันตน ส่ง รมว.สุชาติ นำทีมศึกษาที่พักอาศัยของแรงงานสิงคโปร์ เตรียมคลอดโปรเจคดูแลแรงงานไทยให้มีที่พักเป็นของตนเอง
วันเสาร์ที่ 7 พฤษภาคม 2565
นายกฯ ห่วงผู้ประกันตน ส่ง รมว.สุชาติ นําทีมศึกษาที่พักอาศัยของแรงงานสิงคโปร์ เตรียมคลอดโปรเจคดูแลแรงงานไทยให้มีที่พักเป็นของตนเอง
...
เมื่อวันที่ 6 พฤษภาคม 2565 นายสุชาติ ชมกลิ่น รัฐมนตรีว่าการกระทรวงแรงงาน พร้อมด้วย นายบุญชอบ สุทธมนัสวงษ์ ปลัดกระทรวงแรงงาน นางเธียรรัตน์ นะวะมะวัฒน์ โฆษกกระทรวงแรงงาน (ฝ่ายการเมือง) นายบุญสงค์ ทัพชัยยุทธ์ เลขาธิการสํานักงานประกันสังคม นายไพโรจน์ โชติกเสถียร อธิบดีกรมการจัดหางาน นายประทีป ทรงลํายอง อธิบดีกรมพัฒนาฝีมือแรงงาน ร่วมประชุมเพื่อรับทราบสถานการณ์การลงทุนอสังหาริมทรัพย์และการบริหารจัดการกองทุนของสํานักงานประกันสังคม ณ อาคาร Marina one
นายสุชาติ กล่าวว่า จากการศึกษาระบบการลงทุนอสังหาริมทรัพย์และการบริหารจัดการกองทุนของสํานักงานประกันสังคมสิงคโปร์ พบว่า สาธารณรัฐสิงคโปร์มีกองทุนสํารองเลี้ยงชีพกลาง หรือ Central Provident Fund (CPF) ซึ่งมีภารกิจและการดําเนินงานเหมือนกับกองทุนประกันสังคมของไทย ทั้งนี้ CPF ถูกจัดอันดับให้เป็นกองทุนสํารองเลี้ยงชีพที่ดีที่สุดในเอเชีย และลําดับ 7 ของโลก โดยดูแลสิทธิประโยชน์ให้กับคนทํางาน มีการเก็บเงินสมทบจากนายจ้าง และลูกจ้าง ทั้งนี้ อัตราขึ้นอยู่กับเงินเดือนและอายุของลูกจ้าง ที่ประมาณร้อยละ 37 ของเงินเดือน (นายจ้างร้อยละ 17 และ ลูกจ้างร้อยละ 20) และลดลงแบบขั้นบันไดเมื่ออายุเกิน 55 ปี โดยจะแบ่งสิทธิประโยชน์ เป็น 3 ส่วน คือ 1) บัญชีทั่วไป (Ordinary account) วัตถุประสงค์เพื่อที่พักอาศัย การลงทุน และการศึกษา) 2) บัญชีพิเศษ (Special Account) เพื่อการเกษียณอายุและการลงทุนหลังเกษียณ และ 3) รักษาพยาบาล (Medisave Account)
นายสุชาติ กล่าวต่อว่า จากการศึกษาดูงานในครั้งนี้ กระทรวงแรงงานให้ความสนใจกับเรื่องการสนับสนุนให้ประชาชนมีที่พักอาศัย โดยประชากรของสิงคโปร์กว่าร้อยละ 80 มีบ้านเป็นของตนเอง กระทรวงแรงงานจึงมีแนวคิดที่จะพัฒนาสิทธิประโยชน์ในเรื่องนี้ให้กับผู้ประกันตน โดยศึกษาจากแนวทางของประเทศสิงคโปร์ ซึ่งอนุญาตให้ใช้เงินบางส่วนในบัญชีประกันสังคมทั่วไป เพื่อใช้ในการซื้อที่พักอาศัย รวมทั้งมีโครงการบ้านจากรัฐบาลที่ราคาไม่แพงให้สามารถเลือกซื้อได้ โดยกระทรวงแรงงานจะนําข้อมูลที่ได้ในครั้งนี้ไปศึกษาเพื่อปรับใช้ให้เข้ากับบริบทของประเทศไทย ทั้งนี้ เพื่อเป็นการขับเคลื่อนนโยบายของรัฐบาล นําโดย พลเอกประยุทธ์ จันทร์โอชา นายกรัฐมนตรี ในการยกระดับคุณภาพชีวิตให้แก่ประชาชนและคนทํางาน เป็นการสร้างความมั่นคงในการดําเนินชีวิต และลดภาระค่าใช้จ่ายของคนทํางาน ที่ต้องผ่อนชําระค่างวด โดยไม่ได้เป็นเจ้าของกรรมสิทธิ์ และส่งต่อให้ทายาทได้
รัฐบาลไทย-ข่าวทำเนียบรัฐบาล-จัดทีมค้นหาผู้ป่วยโควิด-19 รอเตียง เข้าสู่ระบบการรักษา
วันอาทิตย์ที่ 22 สิงหาคม 2564
จัดทีมค้นหาผู้ป่วยโควิด-19 รอเตียง เข้าสู่ระบบการรักษา
วันพฤหัสบดีที่ 15 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลจัดทีมปฏิบัติการเชิงรุกลงพื้นที่ กทม. เพื่อลาดตระเวนค้นหาผู้ป่วยโควิด-19 ที่ยังรอเตียงอยู่ที่บ้าน ซึ่งมีจํานวนมาก โดยจะนําผู้ป่วยเข้าสู่ระบบการรักษาตามระดับของอาการ เช่น ผู้ป่วยสีเขียว ส่งไปยัง รพ.สนาม ผู้ป่วยสีเหลือง หรือกลุ่มเสี่ยง เช่น ผู้สูงอายุ ผู้ที่มีโรคประจําตัวเรื้อรัง ส่งไปยัง รพ.บุษราคัม เป็นต้น นอกจากนี้ ยังมีศูนย์แรกรับและส่งต่อนิมิบุตร ที่จะตรวจสอบระยะเวลาการรอเตียง และสอบถามอาการ รวมถึงตรวจสอบกลับไปยังต้นทาง โดยหากพบว่าเป็นผู้ป่วยที่รอเตียงมาแล้วหลายวัน หรือไม่มีรถพยาบาลไปรับ จะส่งรถพยาบาลของสถาบันการแพทย์ฉุกเฉินไปรับที่บ้าน เพื่อนําตัวเข้าสู่การรักษาต่อไป
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​ไทยเตรียมเป็นเจ้าภาพจัดประชุมบอร์ดบริหารโครงการโรคเอดส์แห่งสหประชาชาติ ครั้งที่ 51 ธ.ค.นี้ รองนายกฯ “อนุทิน” เสนอเชียงรายเป็นพื้นที่จัดงาน ชูประเด็นลดการถ่ายทอดเชื้อจากแม่สู่ลูก
วันศุกร์ที่ 24 มิถุนายน 2565
​ไทยเตรียมเป็นเจ้าภาพจัดประชุมบอร์ดบริหารโครงการโรคเอดส์แห่งสหประชาชาติ ครั้งที่ 51 ธ.ค.นี้ รองนายกฯ “อนุทิน” เสนอเชียงรายเป็นพื้นที่จัดงาน ชูประเด็นลดการถ่ายทอดเชื้อจากแม่สู่ลูก
​ไทยเตรียมเป็นเจ้าภาพจัดประชุมบอร์ดบริหารโครงการโรคเอดส์แห่งสหประชาชาติ ครั้งที่ 51 ธ.ค.นี้ รองนายกฯ “อนุทิน” เสนอเชียงรายเป็นพื้นที่จัดงาน ชูประเด็นลดการถ่ายทอดเชื้อจากแม่สู่ลูก ซึ่งไทยประสบความสําเร็จหลายประเทศสนใจบินร่วมศึกษาดูงาน
วันที่ 24 มิ.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เมื่อวันที่ 23 มิ.ย. 2565 นายอนุทิน ชาญวีรกูล รองนายกรัฐมนตรีและรมว.สาธารณสุข ได้นําคณะผู้บริหารกระทรวงสาธารณสุขเข้าร่วมการประชุม คณะกรรมการบริหารโครงการโรคเอดส์แห่งสหประชาชาติ (UNAIDS Programme Coordinating Board: PCB) ครั้งที่ 50 พร้อมกับทําหน้าที่ประธานในการประชุมฯ เป็นวันที่ 3 ณ สํานักงานใหญ่องค์การอนามัยโลก (WHO) นครเจนีวา สมาพันธรัฐสวิส
โดยการประชุมในวันนี้ ที่ประชุมได้เห็นชอบการจัดประชุม UNAIDS PCB ครั้งที่ 51 ที่ประเทศไทย ซึ่งประเทศสมาชิก องค์กรไม่แสวงหากําไร(NGO) ซึ่งเป็นสมาชิก และหน่วยงานที่ให้การสนับสนุน (Co-Sponsor) ต่างให้การสนับสนุนอย่างมากเนื่องจากเห็นว่าจะเป็นโอกาสที่ประเทศต่างๆ จะได้เรียนรู้ความสําเร็จของประเทศไทยในการป้องกันการติดเชื้อการติดเชื้อ HIV การดูแลรักษาผู้ป่วยโรคเอดส์ การดําเนินการระบบหลักประกันสุขภาพถ้วนหน้าเพื่อให้ผู้ป่วยเข้าถึงการรักษาอย่างครอบคลุม
“การประชุมครั้งที่ 51 ซึ่งไทยจะเป็นเจ้าภาพจะมีขึ้นในช่วงเดือน ธ.ค. 2565 เบื้องต้นรองนายกรัฐมนตรีจะเสนอให้จัดงานที่เชียงราย ซึ่งอยู่ในภาคเหนือและมีภูมิทัศน์ที่สวยงามในช่วงฤดูหนาว เพื่อสร้างความประทับใจแก่ผู้เข้าร่วมการประชุม ซึ่งรองนายกรัฐมนตรีได้เชิญประเทศสมาชิก NGO และ Co-Sponsor ทุกคนเข้าร่วมการประชุมที่ประเทศไทยด้วยตนเองเพื่อร่วมกันขับเคลื่อนสานต่อวาระสําคัญเรื่องโรคเอดส์และมาสัมผัสบรรยากาศภูมิประเทศที่สวยงามของจังหวัดเชียงรายซึ่งจะเป็นการโปรโมทพื้นที่ท่องเที่ยวของไทยไปพร้อมกัน” น.ส.ไตรศุลี กล่าว
รองโฆษกประจําสํานักนายกรัฐมนตรี กล่าวว่า ในโอกาสนี้นอกจากประเทศไทยจะได้ขับเคลื่อนประเด็นหลักที่หยิบยกขึ้นในวาระที่ประเทศไทยเป็นประธาน UNAIDS PCB ปี 2565 การประชุมครั้งที่ 51 ไทยจะผลักดันให้ทั่วโลกเห็นความสําคัญของการยุติการถ่ายทอดเชื้อจากแม่สู่ลูกและการดูแลให้เข้าถึงการป้องกันการติดเชื้อเอชไอวีและการรักษาโรคเอดส์ภายใต้หลักประกันสุขภาพ การผสมผสานงานการป้องกัน และการดูแลรักษาที่ครอบคลุม ให้เข้าถึงอย่างเท่าเทียม รวมทั้งการไม่เลือกปฏิบัติและการลดการตีตราจะเป็นกลไกสําคัญที่ลดปัญหาภัยคุกคามต่อระบบสาธารณสุขโลกและการลดทอนศักยภาพของประเทศจากปัญหาผู้ติดเชื้อได้
..........................
รัฐบาลไทย-ข่าวทำเนียบรัฐบาล-รัฐบาลลดภาษีสรรพสามิตน้ำมันดีเซล 3 บาท/ลิตร นาน 3 เดือน
วันจันทร์ที่ 21 กุมภาพันธ์ 2565
รัฐบาลลดภาษีสรรพสามิตน้ํามันดีเซล 3 บาท/ลิตร นาน 3 เดือน
วันพุธที่ 16 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาความเดือดร้อนของประชาชนโดยเห็นชอบร่างกฎกระทรวงกําหนดพิกัดอัตราภาษีสรรพสามิต เพื่อปรับลดอัตราภาษีสรรพสามิตน้ํามันดีเซล จากเดิม 6.44 บาท เป็น 3.44 บาท สําหรับน้ํามันดีเซลที่มีไบโอดีเซลประเภทเมทิลเอสเตอร์ของกรดไขมันผสมไม่เกินร้อยละ 4 จากเดิม 6.44 บาท เหลือ 3.44 บาท ที่ผสม เกินร้อยละ 4 แต่ไม่เกินร้อยละ 7 จากเดิม 5.99 บาท เหลือ 3.22 บาท และที่ผสมเกินร้อยละ 7 แต่ไม่เกินร้อยละ 9 จากเดิม 5.93 บาท เหลือ 3.17 บาท โดยให้มีผลตั้งแต่วันที่กฎกระทรวงใช้บังคับถึงวันที่ 20 พ.ค.65 รวมระยะเวลา 3 เดือน เพื่อให้โครงสร้างราคาขายปลีกน้ํามันดีเซลปรับลดลงประมาณ 3 บาท/ลิตร
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- “บิ๊กเกษตรฯ”นำทีมกระชับความสัมพันธ์ไทย-จีน ผลักดันส่งออกสินค้าเกษตรไทยสู่ตลาดแดนมังกร
วันพฤหัสบดีที่ 27 มกราคม 2565
“บิ๊กเกษตรฯ”นําทีมกระชับความสัมพันธ์ไทย-จีน ผลักดันส่งออกสินค้าเกษตรไทยสู่ตลาดแดนมังกร
“บิ๊กเกษตรฯ”นําทีมกระชับความสัมพันธ์ไทย-จีน ผลักดันส่งออกสินค้าเกษตรไทยสู่ตลาดแดนมังกร
วันที่ 25 มกราคม 2565 รัฐมนตรีว่าการกระทรวงเกษตรและสหกรณ์มอบหมายนายระพีภัทร์ จันทรศรีวงศ์ รองปลัดกระทรวงเกษตรและสหกรณ์ นําทีมทุกหน่วยงานภายใต้สังกัดกระทรวงเกษตรฯ ทั้งในและต่างประเทศ เข้าร่วมการประชุมคณะทํางานด้านการเกษตรไทย-จีน ครั้งที่ 12 กับกระทรวงเกษตรฯ จีน เพื่อขยายความร่วมมือและเร่งผลักดันขยายมูลค่าและปริมาณการส่งออกสินค้าเกษตรฯ ไทยไปจีน และที่ประชุมยังได้เห็นชอบโครงการความร่วมมือไทย-จีนใหม่อีก 12 โครงการ อาทิ การพัฒนาเกษตรกรรุ่นใหม่ การพัฒนาระบบการเพาะเลี้ยงสัตว์น้ํา การศึกษาวิจัยพืชและเมล็ดพันธุ์ และการศึกษาดูงานระบบเกษตรอัจฉริยะแบบครบวงจร
นายระพีภัทร์ฯ กล่าวขอบคุณฝ่ายจีนที่สนับสนุนงบประมาณราว 100 ล้านบาทให้กับฝ่ายไทย ผ่านกรอบความร่วมมือแม่โขง-ล้านช้าง โดยได้เน้นย้ําถึงความสําคัญของกรอบความร่วมมือนี้ ซึ่งมีผลกระทบต่อชีวิตความเป็นอยู่ของประชาชนไทย จีน และประเทศที่เชื่อมโยงเส้นทางดังกล่าว ในส่วนของความหลากหลายทางชีวภาพ การชลประทาน การประมงน้ําจืด และพันธุ์ปลาและพืชน้ํา อันเป็นปัจจัยพื้นฐานในการดํารงชีวิตและการพัฒนาที่ยั่งยืน
นอกจากนี้ นายระพีภัทร์ฯ ได้หารือและแลกเปลี่ยนวิสัยทัศน์ในประเด็นความร่วมมือเชิงนโยบายกับฝ่ายจีน โดยทั้ง 2 ฝ่ายชูนโยบายด้านเกษตรกรรมยั่งยืน นโยบาย 3S ว่าด้วยความปลอดภัยของสินค้าเกษตรและอาหาร ความมั่นคงด้านเกษตรกรรม และความยั่งยืนภาคการเกษตร นโยบาย BCG การพัฒนาเกษตรกรอัจฉริยะ การขจัดปัญหาความยากจน และการพัฒนาและวิจัยวัคซีนปศุสัตว์ เพื่อเตรียมพร้อมและปรับตัวให้สอดคล้องกับสภาวะโลกในยุค post covid อันใกล้ ซึ่งฝ่ายจีนเห็นด้วยกับฝ่ายไทยที่จะกําหนดประเด็นความร่วมมือในอนาคตโดยอ้างอิงจากนโยบายข้างต้น
ต่อมาในที่ประชุม นายระพีภัทร์ฯ กล่าวว่า กระทรวงเกษตรฯ ตระหนักถึงความสําคัญในประเด็นการค้าและการเปิดตลาดการค้าสินค้าเกษตรและอาหารกับจีนอย่างมาก เนื่องจากเป็นตลาดนําเข้าสินค้าเกษตรที่ใหญ่ที่สุดในโลก ขณะเดียวกันก็เป็นตลาดที่ทรงอิทธิพลและมีอํานาจในการต่อรองสูง จึงเป็นทั้งโอกาสและความท้าทายของสินค้าเกษตรและอาหารของไทย กระทรวงเกษตรฯ กําหนดจัดประชุม JTC-SPS ครั้งที่ 7 กับกระทรวงศุลกากรจีน ในช่วงเดือนกุมภาพันธ์ที่จะถึง โดยมีสํานักงานมาตรฐานสินค้าเกษตรและอาหารแห่งชาติเป็นหัวหน้าคณะฝ่ายไทย พร้อมทั้งได้มอบหมายกรมวิชาการเกษตรและหน่วยงานที่เกี่ยวข้อง จัดเตรียมท่าทีการเจรจาแก้ไขปัญหาและอุปสรรค เพื่ออํานวยความสะดวกและส่งเสริมการค้าและขยายการเปิดตลาดสินค้าเกษตรและอาหารไทยสู่จีน
นายระพีภัทร์กล่าวปิดการประชุมพร้อมทั้งกล่าวอวยพรฝ่ายจีนในโอกาสการเฉลิมฉลองวันตรุษจีน เป็นภาษาจีนกลาง ซึ่งเป็นการตอกย้ําความสําเร็จของการประชุมในครั้งนี้และสะท้อนให้เห็นถึงความสัมพันธ์ทางการทูตระหว่างไทยและจีนได้เป็นอย่างดี สร้างความพอใจให้กับฝ่ายจีนเป็นอย่างมาก โดยฝ่ายจีนให้คํามั่นที่จะจับมือกับฝ่ายไทยในการเร่งรัดการผลักดันความร่วมมือด้านการพัฒนาภาคเกษตรอย่างมีประสิทธิภาพและเป็นรูปธรรมเพื่อให้เกิดประโยชน์ต่อประชาชนทั้ง 2 ฝ่าย ต่อไป
รัฐบาลไทย-ข่าวทำเนียบรัฐบาล-ไทย-จีน กระชับความสัมพันธ์ความร่วมมือด้านการกักกันและด้านความปลอดภัยอาหาร
วันศุกร์ที่ 8 กรกฎาคม 2565
ไทย-จีน กระชับความสัมพันธ์ความร่วมมือด้านการกักกันและด้านความปลอดภัยอาหาร
ไทย-จีน กระชับความสัมพันธ์ความร่วมมือด้านการกักกันและด้านความปลอดภัยอาหาร พร้อมรองรับการส่งออกในช่วงฤดูผลไม้
นายสมชวน รัตนมังคลานนท์ รองปลัดกระทรวงเกษตรและสหกรณ์ เปิดเผยภายหลังได้รับมอบหมายจากปลัดกระทรวงเกษตรและสหกรณ์เป็นประธานการประชุมคณะกรรมการระดับสูงด้านสุขอนามัยและสุขอนามัยพืช ไทย-จีน (JTC-SPS) ครั้งที่ 7 ร่วมกับนายจาง เป่าเฟิง อธิบดีกรมความร่วมมือระหว่างประเทศ สํานักงานศุลกากรจีน (GACC) พร้อมด้วยอธิบดี และ รองอธิบดี จากสํานักงานมาตรฐานสินค้าเกษตรและอาหารแห่งชาติ (มกอช.) กรมวิชาการเกษตร กรมปศุสัตว์ และ กรมประมง เข้าร่วมหารือ ณ กระทรวงเกษตรและสหกรณ์ ทั้งสองฝ่ายได้หารือกันในหลายประเด็น ทั้งด้านการกักกัน (Quarantine) และ ด้านความปลอดภัยอาหาร (Food Safety) เพื่อแก้ไขปัญหาคงค้างและแลกเปลี่ยนข้อมูลทางวิชาการที่เป็นประโยชน์ระหว่างกัน
โดยผลการประชุม JTC-SPS ครั้งนี้ ฝ่ายจีนได้ตอบรับที่จะพิจารณาข้อเสนอของฝ่ายไทยหลายประเด็น เพื่อให้บรรลุวัตถุประสงค์ในการอํานวยความสะดวก และลดอุปสรรคด้านการค้าสินค้าเกษตรภายใต้บันทึกความเข้าใจร่วมกันว่าด้วยความร่วมมือด้านสุขอนามัยและสุขอนามัยพืช (MOU on SPS) โดยเฉพาะ 1) การขอส่งออกกุ้งก้ามกรามมีชีวิตเพื่อการบริโภค เนื่องจากกุ้งก้ามกรามเป็นแหล่งอาหารที่อุดมไปด้วยคุณประโยชน์ที่ดีต่อสุขภาพ ประกอบกับความชื่นชอบของผู้บริโภคชาวจีนในอาหารประจําชาติไทยอย่างเมนูต้มยํากุ้งหรือเมนูกุ้งก้ามกรามเผา จึงเป็นโอกาสที่ดีของผู้ประกอบการไทยในการส่งต่อสิ่งดี ๆ เช่นนี้ต่อไปยังประเทศเพื่อนบ้านของเรา 2) การเปิดตลาดโคมีชีวิตภายใต้รูปแบบ Sandbox เป็นนโยบายสําคัญที่รัฐบาลไทยให้ความสําคัญ พร้อมทั้งยังเปิดโอกาสให้กับเกษตรกรผู้เลี้ยงโคสามารถส่งโคมีชีวิตโดยตรงไปยังจีนผ่านเส้นคมนาคมทางบก และเส้นทางรถไฟจีนลาว และ 3) การเชื่อมต่อระบบใบรับรองอิเล็กทรอนิกส์ (e-SPS) จะผลักดันให้การอํานวยความสะดวก ด้านการค้าสามารถทําได้เร็วขึ้นพร้อมทั้งยังสร้างความโปร่งให้กับกลุ่มคู่ค้าได้เช่นกัน โดยทั้งสองประเทศจะมีการหารือระดับเทคนิคเพื่อผลักดันความร่วมมือซึ่งนําไปสู่การอํานวยความสะดวกด้านการส่งออกสินค้าเกษตรจากไทยไปจีนที่เป็นประโยชน์ต่อการค้าสินค้าเกษตรไทยในภาพรวม พร้อมกันนั้นยังได้เห็นชอบในหลักการส่งออกผลไม้ไทยผ่านเส้นทางขนส่งแบบผสม (Hybrid) เพื่อให้เส้นทางดังกล่าวเป็นเส้นทางการส่งออกชั่วคราวสําหรับอํานวยความสะดวกให้ผู้ประกอบการไทยในช่วงที่การจราจรทางบกแออัดโดยเฉพาะอย่างยิ่งช่วงฤดูกาลผลไม้ไทยด้วย
ทั้งนี้ กระทรวงเกษตรและสหกรณ์จะจัดการประชุม JTC-SPS ครั้งที่ 8 ร่วมกับ GACC อีกครั้งในปี 2024 ซึ่งฝ่ายจีนจะเป็นเจ้าภาพจัดงานในครั้งนี้ โดยทั้งสองฝ่ายคาดหวังว่าการค้าขายสินค้าเกษตรของไทยและจีนจะขยายการเติบโตให้มากยิ่งขึ้นต่อไป โดยสถิติการส่งออกสินค้าเกษตรจากไทยไปยังจีน และสถิติการนําเข้าสินค้าเกษตรจากจีนมายังไทยระหว่างปี 2564 ถึง เดือนเมษายน 2565 มีมูลค่าเฉลี่ย 400,000 ล้านบาท และ 90,000 ล้านบาท ตามลําดับ พร้อมทั้งมีแนวโน้ม ที่จะเติบโตต่อไปอย่างต่อเนื่อง
รัฐบาลไทย-ข่าวทำเนียบรัฐบาล-รองปลัดภานุวัฒน์ฯ ประชุมหารือร่วมอัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจำประเทศไทย และ JICA
วันจันทร์ที่ 7 มีนาคม 2565
รองปลัดภานุวัฒน์ฯ ประชุมหารือร่วมอัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจําประเทศไทย และ JICA
นายภานุวัฒน์ ตริยางกูรศรี รองปลัดกระทรวงอุตสาหกรรม ประชุมหารือร่วมอัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจําประเทศไทย และ JICA
รองปลัดภานุวัฒน์ฯ ประชุมหารือร่วมอัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจําประเทศไทย และ JICA
เมื่อวันที่ 1 มีนาคม 2565  นายภานุวัฒน์ ตริยางกูรศรี รองปลัดกระทรวงอุตสาหกรรม ร่วมประชุมกับ Mr.Sano Shotaro อัครราชทูตฝ่ายการพาณิชย์แห่งสถานเอกอัครราชทูตญี่ปุ่นประจําประเทศไทย และองค์การความร่วมมือระหว่างประเทศแห่งญี่ปุ่น (JICA) และผู้แทนจากหน่วยงานสําคัญของประเทศญี่ปุ่น ผ่านระบบอิเล็กทรอนิกส์  โดยร่วมหารือในประเด็นการดําเนินการต่อความเป็นกลางทางคาร์บอนในประเทศไทย รวมทั้งแนวทางข้อเสนอความร่วมมือในอนาคตของภาคอุตสาหกรรมเชื่อมโยงกับด้านพลังงานผ่านความร่วมมือ “Memorandum of Cooperation on Energy Transition between METI and Ministry of Energy of Thailand” เพื่อไปสู่เป้าหมายสังคมคาร์บอนต่ํา ณ ห้องประชุม อก. 2 ชั้น 3 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล- กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 1 ธันวาคม 2564
วันพุธที่ 1 ธันวาคม 2564
กระทรวงคมนาคมสรุปรายงานอุทกภัยในเส้นทางคมนาคม ข้อมูล ณ วันที่ 1 ธันวาคม 2564
กระทรวงคมนาคม โดยศูนย์ Command Center ภัยพิบัติกระทรวงคมนาคม สรุปรายงานอุทกภัยในเส้นทางคมนาคม รายละเอียดดังนี้
1. มีโครงข่ายคมนาคมได้รับผลกระทบ รวม 3 เส้นทาง จํานวน 4 แห่ง สามารถสัญจรผ่านได้ 4 แห่ง
2. ถนนทางหลวง ได้รับผลกระทบ รวม 2 เส้นทาง จํานวน 2 แห่ง สามารถสัญจรผ่านได้ทุกเส้นทาง
3. ถนนทางหลวงชนบท ได้รับผลกระทบ รวม 1 เส้นทาง จํานวน 2 แห่ง สามารถสัญจรผ่านได้ทุกเส้นทาง
4. มีจังหวัดที่ได้รับผลกระทบจากเหตุอุทกภัย 2 จังหวัด ได้แก่ จังหวัดชุมพร และจังหวัดนครศรีธรรมราช
5. การรถไฟแห่งประเทศไทย และบริษัท ขนส่ง จํากัด สามารถเดินรถได้ตามปกติ
6. กรมเจ้าท่า เฝ้าระวังติดตามสถานการณ์อุทกภัย
7. กรมทางหลวงและกรมทางหลวงชนบท ติดตั้งป้ายและอุปกรณ์เพื่ออํานวยความสะดวกประชาชนในการสัญจรในพื้นที่เกิดประสบเหตุอุทกภัย รวมทั้งเตรียมความพร้อมเครื่องมือและเจ้าหน้าที่ให้การช่วยเหลือ และติดตามสถานการณ์อุทกภัยอย่างใกล้ชิด
8. ในส่วนของท่าเรือและท่าอากาศยาน ยังไม่มีรายงานการได้รับผลกระทบจากเหตุอุทกภัย
ทั้งนี้ สามารถสอบถามเส้นทาง ข้อมูลเพิ่มเติมหรือแจ้งเหตุอุทกภัย ได้ที่
- ศูนย์ปฏิบัติการความปลอดภัยคมนาคม โทร. 1356
- สายด่วนกรมทางหลวง โทร. 1586
- สายด่วนกรมทางหลวงชนบท โทร. 1146
- สายด่วนบริษัท ขนส่ง จํากัด โทร. 1490 เรียก บขส.
- สายด่วนการรถไฟแห่งประเทศไทย โทร. 1690
- สายด่วนกรมเจ้าท่า โทร. 1199
รัฐบาลไทย-ข่าวทำเนียบรัฐบาล-สธ.ดำเนินการทางวินัยเจ้าหน้าที่ รพ.บางละมุง ลักบัตร ATM ผู้ป่วยไปกดเงิน
วันศุกร์ที่ 11 กุมภาพันธ์ 2565
สธ.ดําเนินการทางวินัยเจ้าหน้าที่ รพ.บางละมุง ลักบัตร ATM ผู้ป่วยไปกดเงิน
ผู้ตรวจราชการกระทรวงสาธารณสุข เขตสุขภาพที่ 6 แจงกรณีญาติร้องเรียนบัตร ATM ของผู้ป่วยที่เสียชีวิตในโรงพยาบาลบางละมุงหาย และมีการถอนเงินสดออกไป 4,500 บาท ได้สั่งการให้ตรวจสอบเร่งด่วนพบเจ้าหน้าที่ผู้ช่วยเหลือคนไข้ลักลอบนําบัตร ATM ไปกดเงินจริง
ผู้ตรวจราชการกระทรวงสาธารณสุข เขตสุขภาพที่ 6 แจงกรณีญาติร้องเรียนบัตร ATM ของผู้ป่วยที่เสียชีวิตในโรงพยาบาลบางละมุงหาย และมีการถอนเงินสดออกไป 4,500 บาท ได้สั่งการให้ตรวจสอบเร่งด่วนพบเจ้าหน้าที่ผู้ช่วยเหลือคนไข้ลักลอบนําบัตร ATM ไปกดเงินจริง ขณะนี้ดําเนินการทางวินัยแล้ว ส่วนทางคดีเจ้าหน้าที่ตํารวจจะดําเนินการตามกฎหมายต่อไป
วันนี้ (11 กุมภาพันธ์ 2565) นพ.ณรงค์ อภิกุลวณิช ผู้ตรวจราชการกระทรวงสาธารณสุข เขตสุขภาพที่ 6 เปิดเผยความคืบหน้า กรณีญาติผู้ป่วยที่รักษาตัวในโรงพยาบาลบางละมุง จ.ชลบุรี ตรวจสอบทรัพย์สินของผู้ป่วยหลังเสียชีวิตพบบัตร ATM หายไปและมีการนําไปถอนเงินออกไป 4,500 บาท ว่า ผู้ป่วยรายดังกล่าวเป็นชายไทยอายุ 62 ปี ป่วยโรคไตเรื้อรัง เข้ารับการรักษาที่โรงพยาบาลบางละมุง เมื่อวันที่ 25 มกราคม 2565 ช่วงแรกรู้สึกตัวดีมีอาการเหนื่อยเล็กน้อย ต่อมาวันที่ 28 มกราคม 2565 มีอาการเหนื่อยมากขึ้น จึงย้ายมาที่หอแยกโรค (Isolated ward) ได้รับการฟอกไต 4 ครั้ง แต่อาการทรุดลงและเสียชีวิตในวันที่ 8 กุมภาพันธ์ 2565 เวลา 11.50 น. โรงพยาบาลได้แจ้งให้ญาติมารับศพและทรัพย์สินที่ติดตัวระหว่างป่วยคืน ซึ่งในเวลาต่อมา บุตรสาวของผู้เสียชีวิตได้โทรศัพท์มาแจ้งว่า บัตร ATM และเงินสดในกระเป๋าหายไป โดยมี SMS ของธนาคารแจ้งมาที่โทรศัพท์ผู้เสียชีวิตว่ามีการกดเงินสดโดยใช้บัตร ATM เมื่อวันที่ 2 กุมภาพันธ์ 2565 เป็นเงิน 4,500 บาท ทั้งนี้ โรงพยาบาลได้รับเรื่องและจะสอบสวนเจ้าหน้าที่ที่เกี่ยวข้องต่อไป ส่วนญาติได้ไปแจ้งความที่สถานีตํารวจเพื่อเดินเรื่องตรวจสอบกล้องวงจรปิดของทางธนาคาร
นพ.ณรงค์ กล่าวต่อว่า หลังทราบเรื่องได้กําชับให้ผู้อํานวยการโรงพยาบาลเร่งตรวจสอบข้อเท็จจริงจากบุคคลที่เกี่ยวข้องทั้งหมด และตรวจสอบกล้องวงจรปิดของโรงพยาบาล ล่าสุดได้รับรายงานว่า พบผู้กระทําความผิดแล้ว เป็นพนักงานกระทรวงสาธารณสุข (พกส.) ของโรงพยาบาล ตําแหน่งผู้ช่วยเหลือคนไข้ ได้รับสารภาพว่า เป็นคนนําบัตร ATM ของผู้ป่วยซึ่งขณะนั้นไม่รู้สึกตัวไปกดเงินสดเป็นจํานวน 4,500 บาทจริง โรงพยาบาลบางละมุงจึงดําเนินการทางวินัยอย่างเด็ดขาด ส่วนในทางคดี เจ้าหน้าที่ตํารวจจะดําเนินการตามกฎหมายต่อไป พร้อมกันนี้ ได้นํากรณีที่เกิดขึ้นมาเป็นบทเรียน ชี้แจงและกําชับบุคลากรทุกหน่วย ให้ปฏิบัติหน้าที่ด้วยความซื่อสัตย์สุจริตรักษาภาพลักษณ์ที่ดีของวิชาชีพและขององค์กร และปรับปรุงระบบดูแลความปลอดภัยในทรัพย์สินของผู้ป่วยและญาติให้รัดกุมมากขึ้น
************************************** 11 กุมภาพันธ์ 2565
รัฐบาลไทย-ข่าวทำเนียบรัฐบาล-17 พื้นที่ภาคใต้ เดินหน้าฉีดวัคซีนผู้สูงอายุได้เกิน ร้อยละ 70
วันจันทร์ที่ 27 กันยายน 2564
17 พื้นที่ภาคใต้ เดินหน้าฉีดวัคซีนผู้สูงอายุได้เกิน ร้อยละ 70
ปลัดกระทรวงสาธารณสุข ติดตามการดําเนินงานป้องกันควบคุมโรคโควิด 19 จ.สงขลา มอบใบประกาศให้17 อําเภอที่ฉีดวัคซีนผู้สูงอายุ 60 ปีขึ้นไปได้มากกว่าร้อยละ 70 พร้อมเปิดคลินิกโรคระบบทางเดินหายใจครบวงจร รพ.สงขลา
ปลัดกระทรวงสาธารณสุข ติดตามการดําเนินงานป้องกันควบคุมโรคโควิด 19 จ.สงขลา มอบใบประกาศให้17 อําเภอที่ฉีดวัคซีนผู้สูงอายุ 60 ปีขึ้นไปได้มากกว่าร้อยละ 70 พร้อมเปิดคลินิกโรคระบบทางเดินหายใจครบวงจร รพ.สงขลา
วันนี้ (27 กันยายน 2564) ที่โรงพยาบาลสงขลา อ.เมือง จ.สงขลา นายแพทย์เกียรติภูมิ วงศ์รจิตปลัดกระทรวงสาธารณสุข พร้อมด้วยนายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 12และคณะผู้บริหาร ติดตามการดําเนินงานป้องกันควบคุมโรคโควิด 19 และมอบใบประกาศให้แก่อําเภอที่บรรลุเป้าหมายฉีดวัคซีนผู้สูงอายุ 60 ปีขึ้นไปได้มากกว่าร้อยละ 70 จํานวน 17 อําเภอ ใน7 จังหวัด เขตสุขภาพที่ 12 ประกอบด้วย จ.สงขลา (นาหม่อม, หาดใหญ่, นาทวี, บางกล่ํา, ควนเนียง, คลองหอยโข่ง, เมืองสงขลา) จ.ยะลา (เบตง, เมืองยะลา) จ.ปัตตานี (ไม้แก่น,โคกโพธิ์, เมืองปัตตานี) จ. นราธิวาส(สุไหง-โกลก, สุคิริน) อําเภอเมืองตรัง อําเภอเมืองพัทลุง และอําเภอควนกาหลง จ.สตูล
นพ.เกียรติภูมิกล่าวว่า สถานการณ์โควิด 19 ภาพรวมขณะนี้มีแนวโน้มลดลง แต่ในพื้นที่ภาคใต้ยังพบรายงานผู้ติดเชื้อต่อเนื่อง เฉพาะ จ.สงขลามีรายงานผู้ติดเชื้อ 29,196 ราย อัตราการติดเชื้อสูงถึงร้อยละ 20.27 ต้องเร่งรัดมาตรการต่างๆ ในการป้องกันควบคุมโรค รวมถึงการฉีดวัคซีนให้กับประชาชน โดยเฉพาะกลุ่มเสี่ยงเพื่อลดอัตราป่วยลงให้ต่ําที่สุด ซึ่งการฉีดวัคซีนโควิด 19 กลุ่ม 608 ของ จ.สงขลา มีความคืบหน้าอย่างดี จากเป้าหมาย 323,754 ราย ขณะนี้ฉีดเข็มที่ 1 ไปแล้ว 201,297 ราย หรือร้อยละ 62.18
สําหรับโรงพยาบาลสงขลา มีผู้ป่วยโรคระบบทางเดินหายใจจํานวนมาก ในปี 2563 จํานวน 5,145 ราย และในปี 2564 จํานวน 15,842 ราย ซึ่งผู้ป่วยกลุ่มนี้อาจมีผู้ที่ติดเชื้อโควิด 19 ด้วย เพื่อป้องกันความเสี่ยงในการแพร่กระจายเชื้อจากผู้ที่อาจติดเชื้อโควิด 19 ไปสู่ผู้ให้บริการและผู้รับบริการด้วยกันเอง จึงได้จัดคลินิกโรคระบบทางเดินหายใจ (ARI Clinic) ให้บริการแบบเบ็ดเสร็จในจุดเดียว (One Stop Service) ตั้งแต่ลงทะเบียนจนถึงรับยากลับบ้าน โดยเน้นความปลอดภัย ให้บริการตรวจในห้องแยกโรคความดันบวก และบริการเอกซเรย์ ตรวจสิ่งส่งตรวจ และพ่นยา ในห้องความดันลบ และเตรียมปรับปรุงพื้นที่พักคอย โดยเน้นมาตรการเว้นระยะห่าง พร้อมเปิดให้บริการตั้งแต่วันที่ 4 ตุลาคมนี้ เป็นต้นไป
*********************************** 27 กันยายน 2564
*********************************
รัฐบาลไทย-ข่าวทำเนียบรัฐบาล-นายกฯ ย้ำวาระ 8 ปี อยู่ที่ดุลพินิจศาล ไม่อาจก้าวล่วงได้ ขอให้เชื่อมั่นหลักนิติธรรมของบ้านเมือง
วันอังคารที่ 23 สิงหาคม 2565
นายกฯ ย้ําวาระ 8 ปี อยู่ที่ดุลพินิจศาล ไม่อาจก้าวล่วงได้ ขอให้เชื่อมั่นหลักนิติธรรมของบ้านเมือง
นายกฯ ย้ําวาระ 8 ปี อยู่ที่ดุลพินิจศาล ไม่อาจก้าวล่วงได้ ขอให้เชื่อมั่นหลักนิติธรรมของบ้านเมือง
วันที่ 23 สิงหาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงกรณีที่จะมีการชุมนุมของกลุ่มต่าง ๆ ในช่วงนี้ เพื่อกดดันให้นายกรัฐมนตรีลาออกจากตําแหน่งว่า ด้วยสถานการณ์ในปัจจุบันที่ยังมีความเสี่ยงต่อการแพร่และติดเชื้อโควิด-19 การชุมนุมดังกล่าวจึงเสี่ยงที่จะขัดต่อกฎหมายห้ามการชุมนุม การทํากิจกรรม การมั่วสุม ที่ก่อให้การแพร่ระบาดของโรคโควิด-19 ตามประกาศก่อนหน้านี้ จึงขอให้ประชาชนหลีกเลี่ยงการรวมตัวดังกล่าว และขอให้ประชาชนหลีกเลี่ยงเส้นทางและบริเวณที่มีการชุมนุม เช่น รอบศาลาว่าการ กทม., แยกราชประสงค์ อนุสาวรีย์ประชาธิปไตย และทําเนียบรัฐบาล เพราะอาจไม่ได้รับความสะดวกในการเดินทาง
โฆษกประจําสํานักนายกรัฐมนตรีกล่าวย้ําว่า สําหรับเรื่องวาระการดํารงตําแหน่ง 8 ปีของนายกรัฐมนตรีนั้น นายกรัฐมนตรีขอให้ยึดหลักกฎหมายเป็นสําคัญ เพราะทุกคนอยู่ภายใต้กฎหมาย รวมถึงตัวนายกรัฐมนตรีเองด้วย ดังนั้นผลจะออกมาอย่างไรจึงขึ้นอยู่กับการพิจารณาของศาล นายกรัฐมนตรีไม่อาจก้าวล่วงอํานาจศาลได้ ทั้งนี้ขอให้ประชาชนเชื่อมั่นในกฎหมายและหลักนิติธรรมของบ้านเมือง ซึ่งเป็นกลไกสําคัญของการอยู่ร่วมกันในสังคม และช่วยให้ประเทศชาติสงบสุข
รัฐบาลไทย-ข่าวทำเนียบรัฐบาล-​PM to attend 38th and 39th ASEAN Summit and other related summits
วันจันทร์ที่ 25 ตุลาคม 2564
​PM to attend 38th and 39th ASEAN Summit and other related summits
​PM to attend 38th and 39th ASEAN Summit and other related summits
Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha is scheduled to attend the 38th and 39th ASEAN Summit and other related summits via a videoconference during October 26-28, 2021 at Bhakdi Bodin Building, Government House.
The 38th and 39th ASEAN Summit and other related summits will be chaired by Brunei Darussalam under the overarching theme “We care, We prepare, We prosper”, as this year is a challenging year in various dimensions, both the spread of COVID-19, geopolitical volatility, and the region’s situation, particularly the Myanmar situation.
His Majesty Sultan Haji Hassanal Bolkiah of Brunei Darussalam will chair the summits, which will be attended by leaders or representatives of the ASEAN member states, ASEAN Secretary General, and leaders of dialogue partners, i.e., China, Republic of Korea, Japan, USA, Australia, India, Russia, and New Zealand. Director-Generals of the World Health Organization and World Trade Organizations have also been invited to attend the 16th East Asia Summit (EAS) to brief on the COVID-19 mitigation and cooperation promotion in response to future crises.
The Prime Minister will attend the following 12 meetings under the ASEAN framework:
Tuesday, October 26, 2021
08.00 The 38th ASEAN Summit
10.00 The 39th ASEAN Summit
12.30 The 22nd ASEAN-Republic of Korea Summit
14.00 The 24th ASEAN-China Summit
20.00 The 9th ASEAN-U.S. Summit
Wednesday, October 27, 2021
09.30 The 24th ASEAN-Japan Summit
11.30 The 1st ASEAN-Australia Summit
14.00 The 24th ASEAN Plus Three Summit
18.00 The 16th East Asia Summit
Thursday, October 28, 2021
10.15 13th Indonesia-Malaysia-Thailand Growth Triangle (IMT-GT) Summit
12.30 The 18th ASEAN-India Summit
14.00 The 4th ASEAN-Russia Summit
15.30 Closing and Handing Over Ceremony of ASEAN Chairmanship
The Prime Minister will put forward key agendas at the 38th and 39th ASEAN Summit and other related summits, i.e., 1) Responding to the spread and impact of COVID-19 which is the key agenda of virtually every meeting framework. Thailand will express support, under the ASEAN and ASEAN & Dialogue Partners frameworks, on the inclusive response to the spread and impact of COVID-19; 2) Rehabilitating and strengthening a sustainable post-COVID-19 future in parallel with the application of BCG economic model to create balance of all things for economic and social recovery and development in the “Next Normal” era; and 3) Maintaining peace and security in the region to cope with the geopolitical volatility.
The Prime Minister will also adopt 25 outcome documents at the 38th and 39th ASEAN Summit and other related summits. Brunei Darussalam will hand over ASEAN chairmanship to Cambodia for the year 2022.
รัฐบาลไทย-ข่าวทำเนียบรัฐบาล-PM orders concerned agencies to be on alert for possible flash flood and inundation during July 21-25
วันศุกร์ที่ 22 กรกฎาคม 2565
PM orders concerned agencies to be on alert for possible flash flood and inundation during July 21-25
PM orders concerned agencies to be on alert for possible flash flood and inundation during July 21-25
July 21, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha ordered concerned agencies to be on alert for possible flood and inundation especially in the flood-prone areas, following the 21/2565 announcement of the National Water Command Center on “Alert for Flood-Prone Areas and Flash Flood” due to continued heavy rainfall forecasted during July 21-25, 2022 and possible overflow from rivers and natural water sources in some areas.
The Prime Minister ordered close monitoring of overcapacity reservoirs of which water volume has a tendency to increase, especially in Chiang Mai, Nan, and Phetchabun in the North; Loei, Beung Kan, Khon Kaen, Nakhon Ratchasiman, and Burirum in the Northeast; and Sa Kaeo, and Trat in the East.
As a precaution, concerned agencies are instructed to mobilize integrative operation in closely monitoring daily weather and water situation, clearing possible water obstructions, ensuring that reservoirs and related constructions, as well as river banks, remain intact, and providing immediate assistance to the affected people.